CELEX: 32015D0321
Language: mt
Date: 2015-02-26 00:00:00
Title: Deċiżjoni ta' Implimentazzjoni tal-Kummissjoni (UE) 2015/321 tas- 26 ta' Frar 2015 li temenda d-Deċiżjoni 2008/989/KE li tawtorizza lill-Istati Membri, skont id-Direttiva tal-Kunsill 1999/105/KE, biex jieħdu deċiżjonijiet dwar l-ekwivalenza tal-garanziji mogħtija permezz tal-materjal riproduttiv għall-foresti li għandu jiġi importat minn ċerti pajjiżi terzi (notifikata bid-dokument C(2015) 1045)

28.2.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 57/15
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/321
   tas-26 ta' Frar 2015
   li temenda d-Deċiżjoni 2008/989/KE li tawtorizza lill-Istati Membri, skont id-Direttiva tal-Kunsill 1999/105/KE, biex jieħdu deċiżjonijiet dwar l-ekwivalenza tal-garanziji mogħtija permezz tal-materjal riproduttiv għall-foresti li għandu jiġi importat minn ċerti pajjiżi terzi
   
      
         (notifikata bid-dokument C(2015) 1045)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 1999/105/KE tat-22 ta' Diċembru 1999 dwar il-marketing ta' materjali riproduttivi tal-foresti (1), u partikolarment l-Artikolu 19(3) tagħha,
   Billi:
   
               (1)
            
            
               Id-Deċiżjoni tal-Kunsill 2008/971/KE (2) tat l-ekwivalenza lil ċerta pajjiżi terzi rigward is-sistemi għall-approvazzjoni u r-reġistrazzjoni ta' materjal bażiku u l-produzzjoni sussegwenti tal-materjal riproduttiv minn dak il-materjal bażiku. Għal ċerta pajjiżi terzi oħra l-informazzjoni disponibbli fuq il-livell tal-Unjoni ma kinitx biżżejjed biex tinkludi dawk il-pajjiżi terzi f'dik id-Deċiżjoni. Għalhekk, il-Kummissjoni adottat id-Deċiżjoni tal-Kummissjoni 2008/989/KE (3).
            
         
               (2)
            
            
               Sabiex ix-xejriet tal-kummerċ ma jiġux imħarbta wara l-31 ta' Diċembru 2014, huwa xieraq li jiġi estiż il-perjodu ta' applikazzjoni tad-Deċiżjoni 2008/989/KE sakemm tiġi adattata d-Deċiżjoni 2008/971/KE.
            
         
               (3)
            
            
               Sakemm ikun hemm emenda futura tad-Deċiżjoni 2008/971/KE, huwa wkoll xieraq li tingħata awtorità temporanja lill-Istati Membri sabiex jieħdu deċiżjonijiet rigward il-materjal riproduttiv tal-foresti tal-kategorija “ittestjat” prodott fil-pajjiżi terzi diġà elenkati fid-Deċiżjoni 2008/971/KE.
            
         
               (4)
            
            
               L-informazzjoni kkomunikata mill-Istati Membri turi li l-materjal riproduttiv tal-foresti li ġej minn New Zealand mhuwiex akkompanjat minn ċertifikat ewlieni jew ċertifikat uffiċjali maħruġ minn dak il-pajjiż. Għalhekk, New Zealand għandha, titħassar mil-lista ta' pajjiżi li magħha l-Istati Membri huma awtorizzati sabiex jieħdu deċiżjonijiet rigward l-ekwivalenza tal-garanziji mogħtija mill-materjal riproduttiv tal-foresti.
            
         
               (5)
            
            
               Għalhekk, id-Deċiżjoni 2008/989/KE għandha tiġi emendata skont dan.
            
         
               (6)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2008/989/KE hija emendata kif ġej:
   
               (1)
            
            
               L-Artikolu 3 jinbidel b'dan li ġej:
               “Artikolu 3
               Din id-Deċiżjoni għandha tapplika sal-31 ta' Diċembru 2019”.
         
               (2)
            
            
               L-Anness huwa emendat skont l-Anness ta' din id-Deċiżjoni.
            
         Artikolu 2
   Din id-Deċiżjoni tapplika mill-1 ta' Jannar 2015.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, is-26 ta' Frar 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 11, 15.1.2000, p. 17.
   
      (2)  Id-Deċiżjoni tal-Kunsill 2008/971/KE tas-16 ta' Diċembru 2008 dwar l-ekwivalenza ta' Materjal Riproduttiv tal-Foresti prodott f'pajjiżi terzi (ĠU L 345, 23.12.2008, p. 83).
   
      (3)  Deċiżjoni tal-Kummissjoni 2008/989/KE tat- 23 ta' Diċembru 2008 li tawtorizza lill-Istati Membri, skont id-Direttiva tal-Kunsill 1999/105/KE, biex jieħdu deċiżjonijiet dwar l-ekwivalenza tal-garanziji mogħtija permezz tal-materjal riproduttiv għall-foresti li għandu jiġi importat minn ċerti pajjiżi terzi (ĠU L 352, 31.12.2008, p. 55).
   
      ANNESS
      L-Anness tad-Deċiżjoni 2008/989/KE huwa mibdul b'dan li ġej:
      
         
            “L-ANNESS
            
                        Pajjiż tal-oriġini
                     
                     
                        Speċi
                     
                     
                        Kategorija
                     
                     
                        It-tip ta' materjal bażiku
                     
                  
                        Il-Bjelorussja
                     
                     
                        
                           Picea abies Karst.
                     
                     
                        SI
                     
                     
                        SŻ, P
                     
                  
                        Il-Bożnja Ħerzegovina
                     
                     
                        
                           Pinus nigra Arnold
                     
                     
                        SI
                     
                     
                        SŻ, P
                     
                  
                        Il-Kanada
                     
                     
                        L-ispeċi kollha u ibridi artifiċjali
                     
                     
                        T
                     
                     
                        P, ĠŻ, Ġ, K, TK
                     
                  
                        Dik li kienet ir-Repubblika Jugoslava tal-Maċedonja
                     
                     
                        
                           Abies alba Mill.
                     
                     
                        SI
                     
                     
                        SŻ, P
                     
                  
                        In-Norveġja
                     
                     
                        L-ispeċi kollha u ibridi artifiċjali
                     
                     
                        T
                     
                     
                        P, ĠŻ, Ġ, K, TK
                     
                  
                        Ir-Repubblika tas-Serbja
                     
                     
                        L-ispeċi kollha u ibridi artifiċjali
                     
                     
                        T
                     
                     
                        P, ĠŻ, Ġ, K, TK
                     
                  
                        L-Isvizzera
                     
                     
                        L-ispeċi kollha u ibridi artifiċjali
                     
                     
                        T
                     
                     
                        P, ĠŻ, Ġ, K, TK
                     
                  
                        It-Turkija
                     
                     
                        L-ispeċi kollha u ibridi artifiċjali
                     
                     
                        T
                     
                     
                        P, ĠŻ, Ġ, K, TK
                     
                  
                        L-Istati Uniti
                     
                     
                        L-ispeċi kollha u ibridi artifiċjali
                     
                     
                        T
                     
                     
                        P, ĠŻ, Ġ, K, TK
                     
                  
                        Kategorija
                        
                                    SI
                                 
                                 
                                    Sors Identifikat
                                 
                              
                                    T
                                 
                                 
                                    Ittestjat
                                 
                              It-tip ta' materjal bażiku
                        
                                    SŻ
                                 
                                 
                                    Sors taż-Żrieragħ
                                 
                              
                                    P
                                 
                                 
                                    Popolament
                                 
                              
                                    ĠŻ
                                 
                                 
                                    Ġardina taż-Żrieragħ
                                 
                              
                                    Ġ
                                 
                                 
                                    Ġenituri ta' familja/i
                                 
                              
                                    K
                                 
                                 
                                    Klonu
                                 
                              
                                    TK
                                 
                                 
                                    Taħlita ta' Kloni.”